
[bookmark: Overskrift1]Høring over udkast til bekendtgørelse om ændring af bekendtgørelse for Grønland om Trafikstyrelsens opgaver og beføjelser, klageadgang og kundgørelse af visse af Trafikstyrelsens forskrifter på luftfartsområdet
By-, Land- og Transportministeriet sender hermed udkast til bekendtgørelse om ændring af bekendtgørelse for Grønland om Trafikstyrelsens opgaver og beføjelser, klageadgang og kundgørelse af visse af Trafikstyrelsens forskrifter på luftfartsområdet i høring. 
Bekendtgørelsen ændres som følge af udkast til anordning om ikrafttræden for Grønland af forskellige love om ændring af lov om luftfart og udkast til anordninger om ikrafttræden for Grønland af § 6 i lov om ændring af lov om luftfart. Anordningerne er sendt i offentlig høring og kan findes på https://hoeringsportalen.dk og https://naalakkersuisut.gl/Hoeringer.
By-, Land- og Transportministeriet gør opmærksom på, at de forslåede ændringer til bekendtgørelsen forudsætter, at Grønlands Selvstyre vedtager de førnævnte udkast til anordninger. Disse anordninger skal blandt andet danne grundlag for nye og opdaterede droneregler for Grønland. Anordningerne forventes at blive behandlet i foråret 2027.
Ændringen af bekendtgørelsen skal tilvejebringe den nødvendige hjemmel for, at det Grønlandske Selvstyre i samarbejde med Trafikstyrelsen, umiddelbart efter anordningernes ikrafttræden, kan udarbejde en dronebekendtgørelse, der fastsætter de nærmere regler om droneoperationer i Grønland.
Høringsmaterialet vil blive gjort tilgængeligt på www.høringsportalen.dk. 
By-, Land- og Transportministeriet skal venligst bede om eventuelle bemærkninger senest den 20. november 2026. 
Bemærkninger sendes til trm@trm.dk og clen@trm.dk med angivelse af sagsnummer 2024-5207 i emnefeltet.
[bookmark: Sluthilsen]Spørgsmål til høringen kan rettes til Clara Oksfeldt Enevoldsen på clen@trm.dk eller 29 67 53 36.
Med venlig hilsen
Clara Oksfeldt Enevoldsen

